NaiveNeuron/SloPal huggingface dataset:
Brocka, Július, poslanec NR SR (2013-10-29):
Ďakujem pekne. Vážená pani podpredsedníčka, dámy a páni, milí kolegovia, dovoľte, aby som uviedol návrh poslancov Júliusa Brocku, Alojza Přidala a Mariána Kvasničku, ktorým chceme novelizovať zákon o daniach z príjmov. Vláda Slovenskej republiky v septembri minulý rok v rámci konsolidácie verejných financií schválila novelu zákona o daniach z príjmov, ktorú následne v novembri minulý rok schválila aj Národná rada. Vláda navrhla viacero zásadných zmien do našej daňovej legislatívy, napr. zavedenie progresívneho zdaňovania príjmov fyzických osôb, zvyšovali sa sadzby dane z 19 na 25 % pre fyzické osoby, pre právnické osoby z 19 na 23 %, zaviedla sa osobitná sadzba dane pre vybraných ústavných činiteľov, zmeny v uplatňovaní paušálnych výdavkov, obmedzenie možnosti uplatnenia daňového bonusu a tiež zásadné zmeny v časti, nezdaniteľnej časti základu dane, konkrétne na manžela alebo manželku. Napriek tomu, že vláda a osobitne jej predseda sľubovali verejnosti, že vláda nebude konsolidovať verejné financie na úkor nízkopríjmových, resp. chudobných domácností, opak je pravdou. Napríklad výrazným obmedzením uplatnenia nezdaniteľnej časti základu dane na manželku, ktorá žije s daňovníkom v spoločnej domácnosti a stará sa o nezaopatrené deti, znížila v tomto roku takýmto rodinám príjem o takmer 60 eur mesačne a zvýšila tým daň z príjmu, 60 eur mesačne ľuďom, ktorí zarábajú možno podpriemerne, starajú sa sami vlastnou prácou o zabezpečenie svojich rodín. Predkladaný návrh novely zákona o daniach z príjmov reaguje na túto nepriaznivú sociálnu situáciu časti rodín s deťmi, ktorých rodičia sú aktívni a sami sa usilujú vlastnou prácou zlepšiť svoju príjmovú situáciu. Poslanci preto navrhujú vypustiť príslušné ustanovenie z § 11 a zrušiť dnes platné obmedzenie daňovej úľavy na manželku alebo manžela. Návrh čiastočne odstraňuje znevýhodnenie najmä rodičov viacdetných rodín, ktorých životná úroveň je spravidla nižšia aj v čase starostlivosti o nezaopatrené deti a je nižšia aj v starobe, v čase poberania dôchodkových dávok. Navrhovaná úprava je v súlade s Ústavou Slovenskej republiky, ústavnými zákonmi a inými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Priznávam bez mučenia, že prijatie novely uvedenej bude mať dopad na štátny rozpočet i na verejné financie. Ak by ten dopad bol rovnaký na verejné financie, ako predpokladala vláda Slovenskej republiky pred rokom úsporu pri zavedení obmedzenia nezdaniteľného minima na manželku alebo manžela minulý rok, odhadujeme dopad okolo 5 mil. eur. Zároveň dávam verejný prísľub, že ak tento návrh podporíte, tak na nasledujúcu schôdzu predkladám návrh, ktorými tieto vyššie náklady štátneho rozpočtu navrhnem, kde usporíme a kde získame na tento výdavok. Uchádzam sa o vašu podporu tohto veľmi užitočného a potrebného návrhu zákona a zároveň chcem poprosiť pani predsedníčku, že sa hlásim do rozpravy po otvorení ako prvý.
P. Paška, predseda NR SR: (2009-06-24):
Neschválili sme tento  návrh.
Laššáková, Jana, podpredsedníčka NR SR (2015-10-01):
Áno? Dobre, nech sa páči.
Laššáková, Jana, podpredsedníčka NR SR (2015-06-17):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Pán minister, pokračujte druhým čítaním a uveďte o návrhu na vyslovenie súhlasu Národnej rady s odvolaním vyhlásenia Slovenskej republiky o neuplatňovaní dodatkov k dohovorom COTIF v znení protokolu 1999. Návrh vlády je pod tlačou 1466, spoločná správa výborov má tlač 1466a. Nech sa páči, pán minister, poprosím vás, aby ste návrh odôvodnili. (Rokovanie o návrhu na vyslovenie súhlasu Národnej rady Slovenskej republiky s odvolaním vyhlásenia Slovenskej republiky o neuplatňovaní dodatkov CUI, APTU a ATMF k dohovoru COTIF v znení protokolu 1999 , tlač 1466.)
Miškov, Juraj, poslanec NR SR (2012-06-28):
Vážená pani poslankyňa Nicholsonová, milá Lucia, ďakujem ti za námahu, ktorú si si dala a pozrela si sa naozaj do minulosti parlamentných iniciatív. Niet divu, že sú rozdiely na tieto témy medzi liberálne orientovanými poslancami a konzervatívne orientovanými poslancami. Považujem to za úplne legitímne. Ale čo mňa osobne veľmi prekvapilo, a chcel by som ti naozaj veľmi pekne poďakovať, že si týmto demaskovala pokryteckú tvár strany SMER, ktorá si za svoj názov priliepa prívlastok sociálna demokracia, no v skutočnosti ňou vôbec nie je, pretože, ako sme boli svedkami, vylučuje témy osobných slobôd, ktoré sú témy nielen liberálne, ale aj témami sociálno-demokratickými vo vyspelej Európe. Ja by som sa chcel opýtať pánov poslancov a pani poslankýň, aj pani podpredsedníčky Národnej rady, čo sa stalo od roku 2005 do roku 2012, že ste tak zmenili názor v tejto jednej jedinej téme? Ja si myslím, že strana SMER takýmto spôsob iba dokazuje, podobne, ako to bolo aj pri včerajšom hlasovaní o energetike, že nerobí politiku v prospech občana, ale iba politikárči vo vlastnom záujme. Ďakujem.
Pellegrini, Peter, predseda NR SR (2023-11-16):
Pani poslankyňa, ospravedlňujem sa vám, dám si na to pozor, len som nepozrel už krstné meno a chvíľku to potrvá, kým sa naučím mená všetkých pánov poslancov a pani poslankýň. Takže nebol to účel a dám si na to pozor. Prepáčte mi. S reakciou na faktické poznámky pán poslanec Prostredník.
Paška, Pavol, predseda NR SR (2013-10-18):
(Hlasovanie.) 139 prítomných, 137 za, 2 sa zdržali. Máte súhlas.
Grendel, Gábor, podpredseda NR SR (2021-03-31):
Nech sa páči, s reakciou pán poslanec Vetrák.
Blaha, Ľuboš, podpredseda NR SR (2024-02-15):
Ďakujem pekne. Pýtam sa, či sa chce niekto prihlásiť do rozpravy ústne. Nie je tomu tak, vyhlasujem rozpravu za skončenú. Chce k rozprave zaujať stanovisko pán poslanec Šipoš? Pán poslanec Saloň nepredpokladám. Prerušujem rokovanie o tomto bode programu. Pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách, tlač 154. Poprosím pána poslanca, pána predsedu výboru Romana Michelka, aby zaujal miesto určené pre navrhovateľov, pán poslanec Farkašovský bude, zaujme miesto určené pre navrhovateľov, a spravodajcu z výboru pre kultúru a médiá poslanca Petra Náhlika, aby zaujal miesto určené pre spravodajcov. (Predsedajúci prijal hovor na internej linke.) Dnes dopoludnia nedokončil svoje vystúpenie do rozpravy písomne prihlásený poslanec Ondrej Dostál, ktorému teraz odovzdávam slovo. (Pokračovanie rokovania v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 154.)
Susko, Boris, poslanec NR SR (2012-12-18):
Týmto sme hlasovali o všetkých pozmeňujúcich a doplňujúcich návrhoch. Pán predseda v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte o tom, prosím, hlasovať.
Šedivcová, Viera, poslankyňa NR SR (2015-04-21):
Ďakujem. Mňa veľmi prekvapuje, keď pán kolega Galko hovorí o politickom analfabetizme, nehovoriac o tom, že spomínal sprostosť, zožratie, nemehlá, slovo trkvasi, ale môže politik, ktorého vlastná strana povalila vládu, hovoriť o nejakom analfabetizme? To je prinajmenšom smiešne. A takisto ste tvrdili, že si ctíte dôvernosť rozhovoru s pánom Hanzelom. No tvrdenie bývalého ministra, ktorý dal odpočúvať vlastných kolegov a potom rozpráva tu o tom, že si ctí dôvernosť rozhovoru s kýmkoľvek, tak vyznieva prinajmenšom smiešne a určite aj nedôveryhodne.
B. Bugár, podpredseda NR SR: (2004-03-11):
(Hlasovanie.)  Prítomných 136 poslancov, za 71, proti 42 poslancov, hlasovania sa zdržalo 22, nehlasoval 1. Konštatujem, že aj 2. bod, 2.  návrh pani poslankyne sme prijali. A. Hajduk, poslanec: Prosím, dajte hlasovať o pozmeňujúcom návrhu pani poslankyne Antošovej.
M. Číž, podpredseda NR SR: (2007-06-26):
Máte slovo, pán poslanec.
Gál, Gábor, poslanec NR SR (2013-03-25):
Ďakujem. Pani predsedajúca, chcem vás poprosiť, aby sme teraz presunuli ten bod 60, kde som navrhovateľom, teraz na prerokovanie, nakoľko som trošku zdravotne indisponovaný, neviem, či tu zajtra vôbec budem alebo pozajtra.
Šimečka, Michal, podpredseda NR SR (2024-02-16):
Pani poslankyňa Kleinert.
Šeliga, Juraj, podpredseda NR SR (2020-07-07):
Ďakujem pekne. S faktickými poznámkami dvaja a tretí bude pán minister. Pardon, môže ako navrhovateľ vyjadriť sa? Môže ako navrhovateľ reagovať, ale vy nejdete prvý, nejdete prvý, ide prvá pani Kozelová. Nech sa páči.
Kollár, Boris, predseda NR SR (2023-03-14):
Vážené pani poslankyne, vážení páni poslanci, pokračujeme v prerušenom rokovaní, pristúpime k hlasovaniu o bode 1 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 87/2018 Z. z. o radiačnej ochrane. Je to tlač 1263. Spoločným spravodajcom je člen výboru pre zdravotníctvo poslanec Marek Šefčík, prosím ho, aby hlasovanie uvádzal. S procedurálnym návrhom ešte pani poslankyňa Hatráková. Nech sa páči.
Jarjabek, Dušan, poslanec NR SR (2013-10-23):
Pripojil by som sa k pripomenutiu, poprosil by som všetkých členov výboru pre kultúru a médiá, o 12.01 hodine v miestnosti výboru pre kultúru a médiá máme výbor. Ďakujem pekne.
Hrušovský, Pavol, podpredseda NR SR (2011-10-11):
Panie poslankyne, páni poslanci, budeme pokračovať v prerušenom rokovaní. O vystúpenie podľa príslušných ustanovení zákona o rokovacom poriadku požiadal pán podpredseda vlády a minister financií Ivan Mikloš. Nech sa páči.
P. Paška, predseda NR SR: (2007-06-28):
(Hlasovanie.) 144 prítomných, 136 za, 5 sa zdržali, 3 nehlasovali. Konštatujem, že tento návrh pána poslanca Rafaja sme schválili.
Bugár, Béla, podpredseda NR SR (2011-07-13):
Prezentujme sa a hlasujme o návrhu pána poslanca Osuského. (Hlasovanie.) Prítomných 127, za 73, proti 48, zdržalo sa 6. Konštatujem, že návrh pána poslanca Osuského bol schválený. Nech sa páči.
Hort, Milan, podpredseda NR SR (2010-10-13):
S faktickými poznámkami sa hlásia pán poslanec Kaník, pani poslankyňa Tomanová. Uzatváram možnosť prihlásiť sa s faktickou poznámkou. Slovo má pán poslanec Kaník. Nech sa páči.
Jurinová, Erika, podpredsedníčka NR SR (2015-11-27):
Vážená pani predsedajúca, dajte, prosím, hlasovať o postúpení tohto zákona do druhého čítania.
M. Hort, podpredseda NR SR: (2010-03-05):
A budeme pokračovať ďalším z bodov, ktoré bude predkladať pani ministerka a podpredsedníčka vlády, ide o druhé čítanie o vládnom návrhu zákona o európskom zatýkacom rozkaze . Vládny návrh zákona je pod tlačou 1405 a spoločnú správu výborov máte ako tlač 1405a. Prosím opäť pani podpredsedníčku vlády pani Petríkovú, aby vládny návrh zákona odôvodnila. Nech sa páči.
Pellegrini, Peter, predseda NR SR (2024-01-09):
Pán poslanec Grendel.
Bittó Cigániková, Jana, poslankyňa NR SR (2021-01-13):
Ďakujem. Škoda, že, pán koaličný kolega, nie sme skoordinovaní, aj ja k tomu pripravujem pozmeňovák. Tak by sme sa možno mohli dohodnúť niekedy aj skôr pred tým, ako to bude v Národnej rade. Ďakujem pekne.
Zajac, Pavol, poslanec NR SR (2014-10-24):
Ďakujem pekne, pán generálny prokurátor, že ste na mňa tak promptne reagovali, ani som nečakal. Naozaj ja som vo svojom vystúpení vôbec nemal, keď som uvádzal tieto príklady, štyri-päť som uvádzal príklady, nehovoril som, že Generálna prokuratúra nekoná, len som chcel uviesť tie príklady, ktoré sa dotýkajú stámiliónov eur, a chcel som vás vyzvať, a na konci som vás aj vyzval, aby ste boli nekompromisný, lebo ľudia na Slovensku to od vás očakávajú, že tie prípady budú uzatvárané. Ja som nečakal, že prípad PPP projektu uzavriete do týždňa alebo to, že či je reštrukturalizácia dvoch najväčších stavebných firiem, sa nedeje masívny podvod na tisícoch živnostníkoch, nečakám, že to bude hneď. A stačí mi aj táto reakcia, že sa Generálna prokuratúra tým zaoberá, a trpezlivo budeme čakať na výsledky. Ja rozumiem aj tomu, že na Slovensku máme súdnictvo v stave, v akom máme. Že sú tu prípady, keď aj sa vyšetrí, aj to príde na súd a to tam aj skončí. To musí byť frustrujúce. Aj pre policajtov, aj pre prokurátorov. Mohol by som spomenúť prípad liehovaru v Levoči, ktorý 14-15 rokov bol vyšetrovaný a boli odsúdení šiesti ľudia Špecializovaným trestným súdom a dovolaním na Najvyššom súde boli oslobodení. To musí byť frustrujúce pre ľudí, ktorí sa podieľali na vyšetrovaní toho podvodu, tuším, že okolo 300 mil. slovenských korún na dépeháčke tam bol podvod. Takže budeme trpezliví, ale očakáva verejnosť aj výsledky v týchto veľkých kauzách. Ďakujem.
Danko, Andrej, predseda NR SR (2019-03-26):
Ďakujem, pán poslanec. Otváram rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť do rozpravy niekto ústne. Traja poslanci, uzatváram možnosť prihlásenia. Pán poslanec Dostál, pán poslanec Heger a Klus. Nech sa páči, pán poslanec Dostál.
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 106 poslancov, za 80, proti 19, zdržalo sa 7, nehlasovalo 0 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím, pán spravodajca, uveďte hlasovanie.
Horecký, Ján, poslanec NR SR (2024-09-11):
Ďakujem za slovo. Ďakujem, kolega Martin, za tvoj príspevok, opäť skúsenosť je výpoveď z praxe. To, čo ma zaujalo a čo chcem faktickou komentovať, je príprava budúcich pedagógov, pretože naozaj starostlivosť o nich nezačína až adaptačným vzdelávaním na škole. Hovoril som s radou vysoko vysokých, teda študentskou radou vysokých škôl, taktiež aj s dekanmi viackrát, ktorí pripravujú budúcich učiteľov, a zvažovali sme spolu takýto model. Tri roky štúdia bakalárskeho s ťažiskom na tej príprave kompetencií, ktoré potrebujú znalostných. Samozrejme, aj s návštevou škôl, s náčuvmi, ale potom nech sa ťažisko vzdelávania presunie do škôl, kde presne, tak ako opisoval Martin z Veľkej Británie, sa cez rôzne služby, cez rôzne pozície učia v praxi a porovnávajú to, čo im profesori, docenti na vysokých školách, s čím ich konfrontujú s praxou a touto teóriou a teoretickou prípravou. Na čo nám je po piatich rokoch pripravený takmer vedec, ktorý sa učí byť učiteľom až v momente, keď je už triedny a už učiteľ na plný úväzok? Nech si potom v ďalšom vzdelávaní doplní pre mňa za mňa kvantovú fyziku, ak je to fyzik, prírodovedec, to, čo ho zaujíma, nech rastie vo vertikále, pretože má byť niekoľko poschodí nad študentmi, ale nech príde do školy ako hotový učiteľ. Toto som teraz povedal iba ako príklad, že my nehľadáme palicu na to, aby sme bili politického oponenta, keď komentujeme veci, komentujeme ich tak, že prinášame riešenia a budeme v tom pokračovať aj ďalej. Bližšie potom v druhom čítaní. Ďakujem.
P. Paška, predseda NR SR: (2006-08-02):
Pán Boris Zala.
M. Číž, podpredseda NR SR: (2008-01-31):
(Prestávka.) (Po prestávke.)
Bugár, Béla, podpredseda NR SR (2011-07-12):
Prezentujme sa a hlasujme o tomto návrhu. (Hlasovanie.) Prítomných 142, za 77, proti 55, zdržali sa 9, 1 nehlasoval. Konštatujem, že zákon sme posunuli do druhého čítania. Pán spravodajca, výbory, lehoty pre výbory.
Abrhan, Pavol, poslanec NR SR (2015-10-21):
Ďakujem pekne. Pán poslanec Fronc, chcem poďakovať za vaše vystúpenie, napriek argumentom, ktoré ste predložili, za vaše pokojné vystúpenie, musím povedať, lebo každý jeden argument, ktorý, o ktorom ste hovorili, podopieral predložený návrh na odvolanie, na odvolávanie pána ministra. Spomínali ste nielen príbeh IUVENTY, ale aj príbeh pána Kováča. A musím povedať, že mňa príbeh tohto človeka veľmi zaujal. Lebo to bol človek, ktorý akoby išiel za spravodlivosťou na ministerstve a začal sa za tú spravodlivosť biť, lebo nechcel, aby z našich spoločných peňazí vyše 460-tisíc odišlo na neznámy účet. Prvý, kto sa postavil proti nemu, proti tejto osobe, bol jeho minister, ktorý ho mal podporiť, ktorý mal stáť za ním. A, žiaľ, dnes sa proti tejto osobe, proti človeku, ktorý sa na Slovensku chcel biť za spravodlivosť a chce biť za spravodlivosť, proti tejto osobe sa postavil predseda vlády a celá vláda. Dnes on stojí proti celej vláde, ktorá obhajuje takéto počínanie, takéto počínanie úradu, ktorý patrí pod ministerstvo. Ak dnes predseda vlády hovorí, že táto schôdza je o ničom, nuž tak je treba povedať len jedno, ak sa nič iné nestane, len to, že sa vrátili finančné prostriedky na ministerstvo, tak už v tom prípade táto schôdza má význam. (Potlesk.)
Číž, Miroslav, podpredseda NR SR (2015-05-07):
Ďakujem, pán predseda. Zároveň vás poprosím, aby ste plnili aj úlohu spravodajcu vzhľadom na osobitý charakter tohto typu správy. Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Registrujem pána poslanca Kollára, pán poslanec Mikloško. Pokiaľ nikto iný, uzatváram možnosť prihlásiť sa do rozpravy ústne. A slovo odovzdávam pánovi poslancovi Kollárovi.
Takáč, Richard, poslanec NR SR (2021-05-12):
Ďakujem veľmi pekne za slovo. Pani kolegyňa, potravinová sebestačnosť, to asi každý z nás sa tu zhodne, že nebude nikdy na sto percent, to si všetci uvedomujeme. Tu treba zadefinovať základné komodity, v ktorých chceme byť sebestační, a treba na to vyčleniť finančné prostriedky, podporu a celé zameranie ministerstva pôdohospodárstva. V prvom rade, a to súhlasím aj s kolegami, ktorí to tu povedali, treba podporovať našich výrobcov, pestovateľov, chovateľov a následne aj spracovateľov u nás na Slovensku a, samozrejme, tým sa podporí aj zamestnanosť v regióne, podporí sa ekonomika. Ja viem, že u vás v SaS-ke vy máte na to taký, taký, by som povedal, taký európsky liberálny pohľad, že však keď nie u nás, tak dovezieme z iných členských štátov. A ten konsenzus, ktorý ste spomínali, tak však my vieme, však to je konsenzus koaličných politických strán, to neni konsenzus všetkých dotknutých organizácií, ktoré majú čo do toho povedať. A keď ste hovorili o tých financiách, ktoré by mali ísť a tak ďalej, toto vyčítam okrem OĽANO teda všetkým trom koaličným politickým stranám, ktoré nevetovali v rámci plánu obnovy a odolnosti jedno veľké nula eur pre poľnohospodárov a potravinárov na Slovensku. Ďakujem.
Danko, Andrej, predseda NR SR (2016-09-23):
Poprosím o opravu na tabuli, pani poslankyňa Anna Verešová vystupuje a myslím, že už tie dve poslankyne definitívne stratili poradie, áno.
P. Hrušovský, podpredseda NR SR: (2002-06-19):
(Hlasovanie.) Prítomných je 96 poslancov, za 93, zdržal sa 1, nehlasovali 2. Návrh sme schválili. Pristúpime k tretiemu čítaniu. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy ústne. Nie je to tak, preto vyhlasujem rozpravu za skončenú. Pristúpime k hlasovaniu o vládnom návrhu zákona ako o celku s odporúčaním gestorského výboru... J. Klemens, poslanec: Návrh schváliť.
Pčolinský, Peter, podpredseda NR SR (2023-05-24):
Ďakujem. Teraz vystúpi pán poslanec Matovič za klub OĽANO. (Reakcie z pléna.) Páni poslanci, pozor, moment, vysvetlím. Akonáhle vystupuje niekto v rozprave, od tej sekundy, ako otvorí ústa, vy sa môžte hlásiť s faktickými. Nie vtedy, keď skončí v rozprave, a potom si spomeniete, že ale ja som chcel dať faktickú. (Reakcie z pléna.) No, takto. Ja ukončím prihlásenie s faktickými, ak tam nejaké sú. Ak tam nie sú žiadne, čo mám ukončovať? Ale nie je problém. Môžte dať, samozrejme, faktickú, ale keď vám nefunguje zariadenie, tak kričte, lebo môžte mávať, len ja vás nemusím počuť a vnímať, čiže len dajte viac najavo, že chcete faktickú, len vám to nefunguje. Dobre, čiže jedna faktická poznámka a uzatváram možnosť sa prihlásiť. Pán poslanec Šefčík. A po ňom vystúpi za klub OĽANO pán poslanec Matovič.
M. Číž, podpredseda NR SR: (2007-03-23):
(Hlasovanie.) Prítomných 131 poslancov, za návrh 127 poslancov, proti 2 poslanci, zdržali sa 2 poslanci. Konštatujem, že tento návrh sme schválili.
Sulík, Richard, predseda NR SR (2011-02-10):
Zaujme stanovisko navrhovateľ? (Reakcia navrhovateľa.) Zaujme. Nech sa páči.
Hrnčiar, Andrej, podpredseda NR SR (2018-02-09):
Pán poslanec Tomáš.
Ďuriš Nicholsonová, Lucia, podpredsedníčka NR SR (2018-02-14):
Ďakujem pekne, pán spravodajca, otváram všeobecnú rozpravu. Písomne sa neprihlásil nikto. Nech sa páči, v rozprave vystúpi pán poslanec Klus ako navrhovateľ.
P. Hrušovský, predseda NR SR: (2003-10-21):
M. Abelovský, poslanec: Pán predseda, kolegyne, kolegovia, nastala kuriózna situácia, pretože ja som chcel práve predniesť pozmeňujúci návrh, ktorý pán poslanec Banáš zobral späť, a teda prisvedčujem tomu, čo povedal pán poslanec Maxon, že nemohol zobrať späť, čo nepredniesol, takže ja neviem, bude to teraz zaujímavá situácia, čo sa s tým stane, teda napriek tomu, pretože ja som tiež podpísaný na tomto návrhu a myslím, že tento návrh konkuruje prednesenému návrhu pána Malchárka, a z hľadiska, by som povedal, aj určitej histórie tohto pozmeňujúceho a doplňujúceho návrhu plynie, že tento bol podaný najskôr, aj keď zrejme rozhodujúce je poradie, v akom sa uplatnil v rozprave, pretože nesporne tento návrh bol spísaný ešte na minulej schôdzi, pretože je podpísaný na druhom mieste aj Pavlom Ruskom, ktorý bol vtedy poslanec a teraz je podpredseda vlády a minister. Takže ja prednášam ten návrh, že v článku 1 sa vypúšťa bod 2 a odôvodňujem to, zníženie počtu rozpočtových kapitol podľa pôvodného návrhu zákona sa týka iba Najvyššieho súdu a Generálnej prokuratúry. Pre také zníženie počtu rozpočtových kapitol navrhovateľ neuviedol žiadny relevantný dôvod. Začlenením rozpočtu Najvyššieho súdu a Generálnej prokuratúry do rozpočtovej kapitoly ministerstva spravodlivosti by generálna prokuratúra nemohla ovplyvniť svoj rozpočet a rozpočtové hospodárenie. Začlenenie rozpočtu prokuratúry rozpočtovej kapitoly ministerstva spravodlivosti znamená faktické podriadenie prokuratúre, jej rozpočtového hospodárenia ministerstvu spravodlivosti. Zhodne platí aj pre postoj Najvyššieho súdu, ktorý dosiahol samostatnú rozpočtovú kapitolu len pred krátkym časom a to zákonom 348 z roku 1999 Z. z. Mám tiež procedurálny návrh, aby zo spoločnej správy bod 1 bol vyňatý na samostatné hlasovanie, s návrhom schváliť, na rozdiel od môjho predrečníka, ďakujem.
J. Tkáčová, poslankyňa: (2009-12-03):
A druhý paragraf, ktorý vláda porušila, je § 8 ods. 2, ktorý hovorí o mechanizme stanovenia novej sumy minimálnej mzdy, ak sa v tripartite partneri nedohodnú a vláda si určila tie 4 % len tak, odhadom, nie podľa zákona, ale podľa svojej úvahy, čo ja považujem za porušenie zákona.
Vaľová, Jana, poslankyňa NR SR (2012-12-13):
Vážený pán poslanec Kuffa. Viete, vy vždy, keď vystúpite, začnete s tým, že nechcel som vystúpiť a nechcel som začať s tým, s čím som začal, a nechcel som povedať to, čo som povedal. Ja neviem, ale rozprávate 40 minút, ja neviem, kedy vystúpite s tým, čo ste chceli povedať, kedy vystúpite, keď ste chceli povedať, a, prepáčte, stále hovoríte: „iba tak ma to napadlo“. Ja vás chcem pekne poprosiť a možno vám dať takú radu aj za kolegov, ak si tu skutočne máme vážiť jeden druhého, tak bolo by dobré, keby sme sa na to vystúpenie pripravili, pretože všetci sme chodili do školy, všetci sme mali kamarátov, študentky, študentov, a keby ste možno niekedy prišli tak pripravený, nieže teraz vás to napadlo a každú chvíľu vás niečo napadne, a potom fakt rozprávate 50 minút, len všetci nevieme, o čom. Ako v dobrom to ozaj myslím, takže budem veľmi rada, ak naozaj na budúcej schôdzi už vystúpite a bude to také konzistentné, a skutočne to, čo chcete povedať, bude také naozaj jednoliate a zrozumiteľnejšie. Ďakujem.
Laššáková, Jana, podpredsedníčka NR SR (2014-01-30):
Ďakujem pekne. Konštatujem, že Národná rada v tajnom hlasovaní zvolila Borisa Chovanca za člena Správnej rady Tlačovej agentúry za oblasť práva od 27. februára 2014. Nech sa páči, ďalšie výsledky tajného hlasovania. (Výsledok tajného hlasovania o návrhu na voľbu členov Správnej rady Tlačovej agentúry Slovenskej republiky , tlač 823, oblasť ekonómie.)
Sabo, Michal, poslanec NR SR (2023-12-13):
Bo (povedané so smiechom). Bolo počuť iba Sa, tak som doplnil. Už sme tu dlho, tak mám už vtipnú náladu, pardon. A, pán poslanec Jakab, ďakujem tiež za vašu iniciatívu. Pozeral som si tú stránku a to, ako ste to spracovali, všetkých tých 900 poplatkov, ktoré teda od 1. 4. sa dvihnú a ako vláda teda chce získať tých 50 miliónov eur, naozaj skvelá práca, skvelá robota. Mňa prekvapilo napríklad, že niektoré, teda to som sa vlastne až vďaka tejto vašej iniciatíve dozvedel, že niektoré poplatky, lebo som čakal, že to bude nejak radovo, že 20-30 %, ale niektoré sú o 100 % zdvihnuté, to je naozaj že šokujúce pre mňa. Tak možno ak nás sledujú teda voliči a voličky tejto vládnej koalície, keď trafia na Facebook alebo na nejakú inú sociálnu sieť alebo nejaký, nejaký ten informačný web, tak možno by mohli trafiť aj na túto stránku, aby sa dozvedeli teda, že čo ich čaká v blízkej budúcnosti a keď tu bolo skloňované to, aj zdražovanie vybavovania si pasov, tak áno, tiež mám podobnú skúsenosť, že som si vybavoval, teda ten servis je katastrofálny, ale obávam sa, že ľudí, ktorí chcú utiecť húfne z tejto republiky kvôli tomu, čo sa tu deje, to neodradí ani ten servis, ktorý nie je, a ani tie zdvihnuté poplatky. Takže ešte raz, vďaka za túto iniciatívu. Na vašej stránke je to pekne prehľadne rozdelené do kategórií – všeobecná správa, vnútorná správa, pôdohospodárstvo, konzulárne poplatky, doprava, metrológia, poštová činnosť, telekomunikácie – pretože tam všade sa budú tie poplatky od 1. 4. dvíhať. Naozaj skvele ste to spracovali, ešte raz. Vďaka aj za túto iniciatívu, aj za vaše vystúpenie.
Jurík, Beáta, poslankyňa NR SR (2024-01-24):
Ďakujem za slovo, pán predsedajúci. Ja by som najskôr chcela reagovať na to, že tu kolegyne právničky, a prišiel aj kolega právnik, venujeme, že sa teda venujeme celý život právu, chcem len ubezpečiť ctené plénum, že máme skutočne aj iné záľuby v živote ako paragrafy a rozhodnutia Ústavného súdu, napríklad čítame knihy od Lucie Berdisovej Právna filozofia 20. storočia, ako dnes odporúčala kolegyňa Števulová. Ale áno, skutočne sa špecializujeme na rôzne oblasti v práve a viem, že tak ja, ako aj moje kolegyne sme dúfali, že to tu využijeme pre dobrú vec, napríklad ja tu už dva týždne stále točím dokola argumenty ohľadne porušovania práva Európskej únie a mohlo by prísť aspoň také degaulleovské, že vypočul som vás, hoci by bolo teda prázdne, ale proste iba aby bolo. Ale ani to. A viete čo, najhoršie je, že ja sa ešte aj hanbiť budem za to, že roky robím právo EÚ pred... aj za to, že som robila vo výbore kontroly rozpočtu v Európskom parlamente, a teda kontrolu eurofondov, lebo keď sa budem musieť podpísať pod ešte jedno také uznesenie výboru pre európske záležitosti ako minule, tak ja už neviem, že čo urobím. A už som sa asi dostala do takého stavu ako kolegyňa Mesterová, že proste už neviem, lebo neviem pochopiť, ako vy to tu celé beriete, že my vám tu dva týždne dávame právne argumenty, nehádame sa tu s vami politicky, ale proste právne argumenty a potom sem príde – dúfam, že raz možno odvolaný – minister vnútra, vyfotí sa tu s kávičkou a napíše si, že ako tu trepeme a klameme a neviem čo. Tak ak tomu on nerozumie, tak O. K., možno si myslí, že trepeme, ale však ak je to tak, že on tomu rozumie a my nie, tak nech sa tuto postaví a nech nám to vysvetlí, že čomu nerozumieme. Napríklad nech mi teda odpovie, že čo si Európska komisia myslí o rušení alebo reorganizácii NAKA. A sedel tu dnes aj pán minister pôdohospodárska, pekne, ľudsky, ani som nekričala, som sa ho spýtala, že kto je v prípadoch podvodov s eurofondami páchateľ a kto obeť. No zase nič. A... (Prerušenie vystúpenia časomerom.)
Ďurovčík, Emil, poslanec NR SR (2016-11-23):
Vážený pán predsedajúci, vážený pán minister, dovoľte mi, prosím, ako určenému spravodajcovi predniesť správu Výboru Národnej rady pre financie a rozpočet o výsledku prerokovania návrhu rozpočtu Exportno-importnej banky Slovenskej republiky na rok 2017. Výbor Národnej rady pre financie a rozpočet ako gestorský výbor podáva Národnej rade túto správu výboru o prerokovaní vyššie uvedeného návrhu rozpočtu. Predseda Národnej rady svojím rozhodnutím č. 299 zo 14. októbra 2016 pridelil návrh rozpočtu Exportno-importnej banky na prerokovanie výboru pre financie a rozpočet. Zároveň určil výbor pre financie a rozpočet ako gestorský výbor. Výbor Národnej rady pre financie a rozpočet uznesením č. 97 z 15. novembra 2016 súhlasil s návrhom rozpočtu, ktorý vykazuje výnosy vo výške 13,943 mil. eur, náklady vo výške 13,568 mil. eur. Zároveň odporučil Národnej rade tento návrh rozpočtu schváliť. Výbor pre financie a rozpočet schválil svojím uznesením č. 117 z 21. novembra 2016 správu výboru. Týmto uznesením ma výbor zároveň poveril ako spoločného spravodajcu, aby som na schôdzi Národnej rady pri rokovaní o predmetnom návrhu predkladal návrhy v zmysle príslušných ustanovení zákona o rokovacom poriadku. Návrh na uznesenie Národnej rady je prílohou tejto správy. Ďakujem pekne, pán predsedajúci, skončil som, poprosím o zahájenie rozpravy.
Pellegrini, Peter, predseda NR SR (2015-11-12):
Prezentujme sa a hlasujeme o návrhu zákona ako o celku s odporúčaním gestorského výboru schváliť. (Hlasovanie.) Prítomných 131 poslancov, za hlasovalo 128, zdržali sa 3 poslanci. Konštatujem, že sme schválili vládny návrh zákona o dobrovoľnej vojenskej príprave. Pán poslanec Rastislav Čepák uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru, tlač 1646, bod 41 schváleného programu. (Hlasovanie o vládnom návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení zákona č. 319/2012 Z. z. , tlač 1646.)
P. Hrušovský, predseda NR SR: (2004-09-21):
(Hlasovanie.) 147 prítomných, 82 za, 50 proti, 15 sa zdržalo. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov (tlač 651), ktorý prerokúvame ako tlač 651. Otváram rozpravu, páni poslanci. Pýtam sa, či sa chce niekto prihlásiť do rozpravy k prerokúvanému bodu programu? Konštatujem, že nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru schváliť. Prezentujme sa a hlasujme. (Hlasovanie.) 147 prítomných, 81 za, 64 proti, 2 sa zdržali. Konštatujem, že Národná rada Slovenskej republiky schválila vládny návrh zákona o zdravotných poisťovniach, o dohľade nad zdravotnou starostlivosťou a o zmene a doplnení niektorých zákonov. Panie poslankyne, páni poslanci, poprosím o pokoj v rokovacej sále. Budeme pokračovať v rokovaní o vládnom návrhu zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti, ktorý prerokúvame ako tlač 650. Panie poslankyne, páni poslanci, vyhlasujem desaťminútovú prestávku. (Prestávka.)
T. Cabaj, podpredseda NR SR: (2009-06-18):
vládnom návrhu zákona o obchodovaní s výrobkami, ktorých držba sa obmedzuje z bezpečnostných dôvodov a o zmene a doplnení niektorých zákonov . Vládny návrh zákona je uverejnený ako tlač 987. Spoločnú správu výborov máme ako tlač 987a. (Ruch v sále.) Pani kolegyne, kolegovia, poprosím o kľud v rokovacej miestnosti. Ak si máte čokoľvek povedať, treba to urobiť mimo rokovacej miestnosti. Ďakujem pekne. Nech sa páči, pán minister Vážny odôvodní tento vládny návrh zákona.
Danko, Andrej, predseda NR SR (2019-09-17):
Na vystúpenie pani poslankyne jedna faktická.
Fecko, Martin, poslanec NR SR (2015-04-16):
Ďakujem pekne. Pán kolega, ďakujem za tvoju rozpravu, ktorú si tu predniesol. Mňa na nej zaujali asi dve veci. Prvá, že žili sme životy nie svoje, ale životy iných a mali by sme už teraz konečne žiť životy naše. To je veľmi hlboká myšlienka a chcel by som sa, by som povedal aj ďalšiu nejakú takúto úvahu. Myslíš si, že dávame našim ľuďom takú vieru, aby mohli ten svoj život žiť bez nejakej hrozby, že by prakticky mohli si ho rozvíjať tak, ako by si možno ho predstavovali. Myslím si, že súčasná naša situácia je taká, že skôr tým ľuďom dávame skôr takú beznádej, a je na nás, aby sme to nejako zvrátili. Áno, na nás, na poslancoch, ktorí ich zastupujeme. Ďalej si tam ešte spomínal, že ideme teraz niečo riešiť s pánom Figeľom spätne. Ja keď mám nejakú rozpravu a vystupujem a chcem niečo riešiť, čo bolo pred 10-15 rokmi, stále mi tu otĺkajú o hlavu poslanci, že je to retroaktívne, to nemôžeme, ako si dovoľuješ, Fecko, niečo také povedať. A pýtam sa, teraz ideme ako? Nejdeme spätne? A myslím si, že tých retroaktivít, ktoré by sme tu mali riešiť, je na desiatky, ak nie na stovky. Doslova menovite, o kom by sa dalo nejakým spôsobom hovoriť, že treba poriešiť jeho skutky a činy, ktoré robil pred 10, 15, 30 rokmi. A keď mi niekto povie, že na to neni čas, keď sme mohli reštituovať 50-ročné majetky, ktoré socializmus zlikvidoval? Chcete mi povedať, že v demokracii nemôžeme ísť retroaktívne naspäť a odčiňovať krivdy? To nemyslíte vážne. Ďakujem.
Jurinová, Erika, podpredsedníčka NR SR (2013-10-16):
Posledný do rozpravy prihlásený, nech sa páči, pán poslanec Viskupič.
Kotleba, Marian, poslanec NR SR (2021-01-12):
Pani poslankyňa Zemanová, ja som vás pozorne počúval a ja musím povedať, že vy ste chodiaca ukážka praktického napĺňania tých kadejakých mimovládkarských metód na diskusiu a komunikáciu nepríjemných a spoločensky neprijateľných tém. Zavádzanie, odkláňanie, zahmlievanie je jednoducho, tu sa to v priamom prenose ukázalo. Myslím, že všetky tie pochybné a zo zahraničia financované mimovládky môžu byť na vás hrdé, že akého tu majú svojho zástupcu. Rozprávali ste dojímavý príbeh o záchrane vodnej plochy. To nikto nespochybňuje, to nikto nespochybňuje a je to fajn a pekné a slúži vám to ako vaša zásluha vo vašom živote. Ale povedzte mi, pani Zemanová, aký to má súvis s predlžovaním núdzového stavu a s predlžovaním šliapania po ľudských právach na Slovensku? Absolútne žiadny, úplne od veci, len ste chceli byť zaujímavá. A tými vašimi, tými vašimi pripomienkami alebo narážkami na to očkovanie, tak kolega Suja tu už spomínal nejaké veci ohľadom SaS-ky, ale vy asi tam máte nejakú ťažkú schizofréniu v tej vašej strane. Tak len tento mesiac strana SaS zaplavila Slovensko bilbordami, ktoré hovoria o slobode v očkovaní, o slobode v očkovaní, o tom, že nebudete nikoho nútiť sa očkovať, a vy tu dnes hovoríte, že riešenie tejto témy je očkovanie. Čiže ja naozaj sa bojím toho, že strana SaS, aj keď má, ako vy hovoríte, to DNA slobody v sebe, chcem tomu veriť, len sa bojím, že to tak celkom nie je, tak keď príde téma na povinné očkovanie, čo tu bude dobrovoľne povinné ako testovanie, mali sme to, zažili sme to, pamätáme si to, tak ja sa bojím, pani Zemanová, že strana SaS povinné očkovanie proti tejto akože pandémii jednoducho bude podporovať. A že potom vy tie občianske slobody a práva úplne strčíte do šuflíka, lebo treba ľudí očkovať. To ste... (Prerušenie vystúpenia časomerom.)
Poliačik, Martin, poslanec NR SR (2018-10-24):
Ďakujem veľmi pekne. Pán kolega Číž, ja vždy, keď vás vidím a počujem, tak vo mne zarezonuje ten známy citát Edmunda Burkeho, že na to, aby zvíťazilo zlo, je potrebné iba jedno, aby slušní ľudia nerobili nič. A existujú takí, ktorí o vás tvrdia, že ste slušný človek. Problém je, že ste dlhé, dlhé roky sa pozerali na výčiny svojich vlastných straníckych kolegov, že ste to videli z prvej rady, že ste boli pri tom a nespravili ste nič. Že ste boli súčasťou únosu tejto krajiny a dlhé, dlhé roky ho legitimizujete demokratickými pravidlami a hovoríte, my sme vyhrali voľby, my môžme, my máme teraz právo realizovať našu predstavu o svete, my máme právo robiť to, čo my chceme, a zaštiťujete sa voličmi vašej strany a podporou, ktorá údajne rástla. A teraz hystericky tu stojíte ako pomník politickej garnitúry, ktorá zlyhala, a ja sa nedivím, že do vás ide frustrácia a smútok a že ste hysterický za tým pultíkom, pretože viete, že ste skončili, že nič dobré za vami neostane.
Hrušovský, Pavol, podpredseda NR SR (2010-10-20):
Hlasujeme, páni poslanci, o návrhu. (Hlasovanie.) 141 prítomných, 83 za, 22 proti, 32 sa zdržalo, 4 nehlasovali. (Potlesk.) Návrh zákona do druhého čítania sme schválili. Prosím o ďalší návrh.
P. Hrušovský, podpredseda NR SR: (2001-09-20):
(Hlasovanie.) Prítomných 133, za návrh 132, nehlasoval 1. Bod 13 sme schválili.
Švejna, Ivan, poslanec NR SR (2015-10-01):
Ďakujem, no ďakujem za celé dve minúty, no škoda, že sme sa nemohli o tom pobaviť aj na výbore pre financie a rozpočet, ale dobre, budiž, skúsim ešte raz zopakovať, ale úplne s chladnou hlavou, bez emócie, čo stále hovorím, že, a hovorím jednu vec, že ak ste sa rozhodli, ak ste sa rozhodli, tak ste to mali urobiť na všetky potraviny. Je to obdobný prípad, keď ste sa rozhodli znížiť DPH na knihy, v poriadku, ale je nezmysel tie knihy proste deliť na beletriu a detektívku napríklad. Jednoducho ak ste sa rozhodli, mali ste ísť po tom už po všetkom. Prečo toto tvrdím? Preto, lebo mnoho potravín je zameniteľných. Jednoducho vyvolá to v určitých podnikateľských kruhoch špekulácie. A jednoducho aj Finančná správa potom bude mať s tým problém, len dúfam potom, už že proste sa nebude nejaký softvér vymýšľať. Ale tento problém, jednoducho niektoré potraviny alebo položky sú ľahko zameniteľné.
Bugár, Béla, podpredseda NR SR (2020-02-25):
Pán poslanec Vašečka.
Blaha, Ľuboš, poslanec NR SR (2015-04-16):
Ďakujem pekne. Pán kolega Hlina, ja by som, naopak, chcel oceniť váš mimoriadny intelektuálny posun. Už to nie je len ručanie, tlieskanie ako taký orangutan, už dokonca ani nebúchate tými topánkami, už dokonca viete zložiť aj súvetie. Tak KDH má na vás rozhodne blahodarný vplyv. Len otázka je, či vy máte blahodarný vplyv na KDH, pretože, s prepáčením, mať Mečiarovho nasledovníka v strane, ktorá sa pýšila tým, že je antimečiarovská, ja viem, Mečiarova mládež, hlásateľka rána. (Reakcia z pléna.) Vy ste boli určite veľmi pyšný na to, že ste mohli drukovať pánovi Mečiarovi (reakcia z pléna), a dneska ste tým posledným mečiarovským mohykánom. Ale napriek tomu by ste mohli byť aspoň úprimný a pánom z KDH vopred, kým vás neoslovili, povedať, že áno, ja som bol ten najväčší mečiarovec na Slovensku a dneska sa hlásim ako posledný mečiarovský mohykán k vám do strany. Čiže bolo by to úprimné. Viete, mňa na vás mrzí, že vy máte istý komplex, komplex z toho vášho nedostatku vzdelania. Ale nikto vám tu nevyčíta. Však, preboha, v parlamente môžu sedieť aj jednoduchší ľudia a vy napokon dokážete veľmi dobre zabaviť publikum, aj keď je pravdou, že toto je parlament, a nie, nie žiaden kabaret ani gejbar, ani nič podobné. Takže mohli by ste sa niekedy snažiť trošku o korektnejší prístup. Ale vy máte niekedy aj celkom zaujímavé vyjadrenia, čiže prečo sa tak bojíte toho, že nemáte vzdelanie. Vôbec nemusíte dokola opakovať a vyčítať nám, že máme my nejaké vzdelanie. Nemusíte pánovi Martvoňovi hovoriť, že je vysokoškolský učiteľ. No, vy na to nemáte, ale možno máte na iné veci. Viete predávať tričká, viete riadiť krčmu. A veď to sú výborné veci. Ja sa len čudujem KDH. KDH by mohlo teraz výborne využiť situáciu. Ako to, že odíde z vedenia parlamentu, to nám nijako nikomu na Slovensku neublíži. Ale keby tam posadilo Hlinu, to by bola teprv sranda. Si zoberte, že by tam bol Hlina, že by sa niekedy vyzliekol, že by skákal po laviciach, že by búchal tými topánkami. To by bola sranda. Čo tak navrhnúť Hlinu ako podpredsedu parlamentu? Tým by ste ublížili celému Slovensku. Odporúčam.
Paška, Pavol, predseda NR SR (2012-05-09):
Ďalší písomne prihlásený je pán poslanec Přidal.
Číž, Miroslav, podpredseda NR SR (2015-11-11):
Ďakujem pekne. Kolegyne, kolegovia, otváram rozpravu. Písomne ani ústne sa do rozpravy nehlási nikto, keďže o slovo požiadala pani spravodajkyňa, má slovo v rozprave slovo ako jediná.
Klus, Martin, poslanec NR SR (2018-09-19):
Ďakujem pekne za túto konštruktívnu faktickú poznámku a no ja len spomeniem to, že ja som si všimol, že OĽANO má politický program, išli s ním do volieb. Priznám sa, že ako politológ sa snažím čítať všetky politické programy, a nebolo to nič komplexné, pri všetkej úcte k mojim kolegom, ale snažili sa to dať do podoby, ktorá je udržateľná, s ktorou sa všetci, pravdepodobne, nominanti museli stotožniť predtým, ako boli nominovaní na danú kandidátku, čo ja vnímam ako pomerne zásadný rozdiel oproti najväčšej politickej strane na Slovensku, ktorá mala svoj politický program na jednu A 4 a ktorá si len pár dní pred samotnými voľbami dala tú námahu označiť to za svoj politický programu, a keď sa ich novinári pýtali, že kedy ho mienia prezentovať, tak niekoľko týždňov, niekoľko mesiacov dopredu tvrdili, že však všetko predsa o nich je známe a volič ich dobre pozná, takže načo by to robili. Čiže nie som si celkom istý, že či operovať práve politickým programom v tomto v tomto konkrétnom prípade, ale som rád, že je tu pripustené aj z vašej strany diskusia, o tom, aká by mala byť budúcnosť, ja osobne som presvedčený o tom, že ak OĽANO išlo cestou osobností, ktoré samé osebe sú istým spôsobom samotným politickým programom, pretože každý z týchto ľudí má svoj vlastný osobný príbeh, a tých potom prezentuje samotná značka strany ako to, čo, kvôli čomu by mali občania dať hlas práve tejto politickej strane, tak na tom nevidím nič zlé, pretože je to súťaž politických strán, politických ideí a politických osobností. Ak niekto má čas čítať si politický program a identifikuje ten v prípade OĽANO ako nedostatočný, samozrejme, má šancu prikloniť k nejakému inému, pri troche šťastia, to bude napríklad ten náš.
Blanár, Juraj, podpredseda NR SR (2021-12-02):
Teraz udeľujem slovo poslednému prihlásenému do rozpravy ústne pánovi poslancovi Gyimesimu. Nech sa páči.
Laššáková, Jana, podpredsedníčka NR SR (2013-12-06):
Pani poslankyňa Žitňanská, nech sa páči.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144, za 106, zdržalo sa 37 poslancov, 1 nehlasoval. Návrh sme schválili.
M. Hort, podpredseda NR SR: (2008-10-22):
Ďakujem pánovi ministrovi aj pánovi spravodajcovi. Ďalšími piatimi bodmi programu sú návrhy, ktoré bude z poverenia vlády Slovenskej republiky predkladať podpredseda vlády a minister vnútra Slovenskej republiky Robert Kaliňák. Pristúpime k prerokovaniu prvého z týchto bodov programu, ktorým je druhé a tretie čítanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi americkými o zintenzívnení spolupráce pri predchádzaní a boji proti trestnej činnosti . Návrh vlády ste dostali ako tlač 786 a spoločnú správu výborov máte ako tlač 786a. Vítam teraz pána podpredsedu na rokovaní Národnej rady a prosím ho, aby uviedol prvý návrh, ktorý sa týka jeho programu. Nech sa páči.
S. Kahanec, poslanec: (2007-10-17):
A myslím si, že tým je len potvrdzované to, že Kresťanskodemokratické hnutie, ktoré malo určité výhrady a ktoré chcelo, aby sme sa nevzdávali svojich jednak národných práv a jednak slobody rozhodovania sa. Takže tým je to len potvrdené, že naše výhrady, Kresťanskodemokratického hnutia, boli oprávnené. A takisto sme v predchádzajúcom príspevku potvrdili, že akceptujeme posun k lepšiemu v rámci vývoja Európskej ústavnej zmluvy až k Reformnej zmluve. Takže môžem len popriať, aby tento čas a toto zdržanie smerovalo k tomu, aby sme naplnili myšlienky tých, ktorí vlastne to začínali na začiatku, či už to bol Robert Schuman alebo ďalší, ktorí chceli vytvoriť zjednotené spoločenstvo štátov, ktoré by smerovalo k dobrému spoločenstvu a k dobrému spoločenstvu predovšetkým pre jeho ľudí. Ďakujem pekne.
Pellegrini, Peter, predseda NR SR (2015-01-29):
Pán podpredseda, chcem vás len upozorniť, že vypršal čas, ak by ste dokončili...
Halúz, Milan, poslanec NR SR (2014-12-04):
Pán predseda, dajte hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Jurinová, Erika, podpredsedníčka NR SR (2015-03-24):
Ďakujem, páni poslanci. Vyhlasujem týmto všeobecnú rozpravu za skončenú. Pani navrhovateľka, chcete sa vyjadriť k rozprave? (Reakcia navrhovateľky.) Nech sa páči.
Krajčír, Ľuboš, poslanec NR SR (2021-07-01):
Ďakujem pekne. Pán kolega, ešte raz vám zopakujem to, čo som hovoril v predošlej faktickej. Nepochopenie faktu, že sa naša civilizácia nevie inak brániť proti šíreniu vírusového ochorenia COVID-19 a jeho nových mutácií, je naozaj lotériou. Ale lotériou, v ktorej ide oveľa viac ako o nejaké výhry, tu ide o ľudské životy. Ja vám ešte raz spomeniem, ako je to v tej Moskve, lebo teda vám tie západné krajiny častokrát hovoríme ako príklad alebo Ameriku, tak sme tu obviňovaní, že je to nejaké sprisahanie. Moskva je tak zamorená, že jediná cesta ako von z tejto katastrofálnej situácie, je očkovať v čo najvyššej miere, a preto napríklad aj v Moskve pristúpili nielen k motivácií ľudí rôznymi výhrami, tam nejaké automobily vyhrávajú a nejakú finančnú hotovosť, ale aj povinnosti očkovania zatiaľ v určených odvetviach. U nás bez zvýšenia motivácie, nehovorím povinnosti, ale motivácie, nedosiahneme zaočkovanosť v takej miere, aby sme si poradili s príchodom oveľa agresívnejšej forme tohto zmutovaného vírusu COVID-19. Napríklad USA, Poľsko, Rusko a mnoho, mnoho, mnoho naozaj iných krajín sa snaží maximálne takýmto spôsobom motivovať občanov k zaočkovaniu. Pán kolega, ale toto je taký bežný vývoj, lebo naozaj donedávna ľudia hľadali seniorov, aby teda nejako nejakým spôsobom sa dostali k tomu rýchlejšiemu poradiu sa zaočkovať a momentálne naozaj je časť populácie, ktorá teda nejakým spôsobom sa zaočkovať nechcela, žiaľbohu, ale aj vďaka vám, lebo ste ich mnohokrát odhovárali, aj keď tu tvrdíte, že nikoho neodhovárate. Napríklad váš kolega pán Kollár, Marek Kollár, ktorý povedal, ja ho budem citovať: „Kto nás normálnych bude chrániť voči zaočkovaným?“ Tak ja si myslím, že toto nie je asi motivácia ľudí očkovať alebo... (Prerušenie vystúpenia časomerom. Potlesk.)
Kuffa, Štefan, poslanec NR SR (2022-06-21):
Juraj, nedaj sa tuná pomýliť týmito bludármi. Aj ja som z východu človek a ľudia na východe a rodiny na východe vítajú tento návrh zákona. Zhrození sú z toho, že títo liberáli SaS s pani prezidentkou zarezali tento návrh zákona alebo zákon, resp. chcú ho zarezať v priamom prenose. To je úplne absurdné, a zopakujem to znova, aby zákonodarcovia bojovali proti vlastným rodinám vo vlastnej krajine. Proti slovenským rodinám. To je čosi, čo je nevídané toto. Proste to človek ani nenachádza tieto slová, ktoré, proste to je strašné. Skučať tuná nad samosprávou, že samosprávam berieme peniaze. To nie je pravda. Nikto im peniaze neberie. Tie peniaze samosprávy, ktoré dostali, aj im zostávajú. Keď dostanú deti na krúžkovné, o to menej starostovia budú musieť vynakladať alebo chcieť vynakladať práve na športy vo svojich obciach, vo svojich mestách. Neni to tak. Áno, je tu veľa aj starostov, aj primátorov tuná v radoch poslancov Národnej rady, a tak jak si to presne povedal, ZMOS a starostovia, tí sa vedia ako združiť a ísť aj za pani prezidentkou a bojovať proti rodinám. Ale čo je to za starosta, čo je to za primátora, ktorý bojuje proti rodine? Proti vlastnej rodine vo vlastnej obci, vo vlastnom meste. To je čosi neprijateľné. Rovnako poslanec Národnej rady ako môže bojovať proti rodine? Nikto tu nespochybňuje platy učiteľov, tak jak to tu zaznelo, aby sme mali kvalitné vzdelávanie pre naše deti. No tak ale veľa rodičov rozmýšľa tak, tak máme také kvalitné vzdelávanie u nás na Slovensku, že keď chceš mať dobre vzdelané dieťa a aby naozaj bola z neho nejaká kapacita, no tak tí rodičia musia hľadať všelijaké tie možné spôsoby, ako dieťa aby išlo študovať do zahraničia. Pozrime sa tiež aj na kvalitu vzdelávania, ako strmhlav, takto letelo strmhlav dole vzdelávanie u nás Slovensku za posledných 30 rokov. To je totálna katastrofa! A vy toto všetko tuná obhajujete a skučíte, kvílite nad... (Prerušenie vystúpenia časomerom.)
Laššáková, Jana, podpredsedníčka NR SR (2015-11-18):
S reakciou pán poslanec Zajac. Nech sa páči.
Figeľ, Ján, podpredseda NR SR (2013-03-26):
S ďalšou faktickou Vladimír Baláž.